གང་ལྟར།ཨ་རིའི་རྒྱལ་ཁབ་ཀྱི་སྲོག་ཤིང་ནི་ཡེ་ཤུ་ཆོས་ལུགས་རེད།ཁྱད་པར་ཏུ་སྡོམ་གཙང་གི་ལྟ་གྲུབ་དེ་རེད།ཡུན་རིང་ཞིག་གི་ནང་ལ།ཨ་རིའི་སྲོག་ཤིང་ལྟ་བུར་གྱུར་བའི་སྡོམ་གཙང་བཞེས་མཁན་དང་ཡེ་ཤུ་ཆོས་ལུགས་འཛིན་མཁན་དག་གིས་རིག་གནས་གཞན་ཁག་ལ་ཆབ་སྲིད་གོ་སྐབས་གནང་བ་དང་།ཁོ་ཚོ་རྒྱབ་ལོག་ཏུ་བསྡད་པ་རེད།ཡིན་ནའང་ཨོ་པཱ་མཱའི་ནད་བཅོས་འགན་ཐེག་དང་མུ་སི་ལིམ་ལ་ལྷོད་ཡངས་བྱེད་པ་སོགས་ཁོ་ཚོས་ཨ་རིའི་ཡེ་ཤུའི་སྙིང་སྟོབས་རྦད་ནས་རྩ་མེད་བཟོ་རྩིས་བྱེད་པའི་ཉེན་ཁ་ཞིག་ལ་མཐོང་ཡོད་པ་རེད།དེ་བས་གནད་འགག་གི་དུས་ཚོད་ལ་སླེབས་སྐབས།མི་དཀར་གཙོ་བྱས་པའི་གྲལ་རིམ་མཐོ་གྲས་དང་དམའ་གྲས་མདུན་དུ་ལངས་བ་རེད།ཨོ་པཱ་མཱ་སྲིད་འཛིན་ལངས་སྐབས་ཀྱི་འོས་ཤོག་མང་ཤོས་ནི་མི་དཀར་མིན་པའི་མི་མང་དེ་དག་རེད།ད་ཐེངས་ཁྲ་བོའི་མི་རིགས་འདི་དག་གི་ཕྱོགས་ཁྲིད་ལ་རྒོལ་ཆེད།དཀར་ཁྲ་གཉིས་ཀྱི་ཆབ་སྲིད་གདོང་ཐུག་ཞིག་གཡོལ་མེད་དུ་བྱུང་བ་རེད།